section_heading: Početak vladavine
paragraph_text: Kada je napokon i Oton III. 1307. godine odustao od hrvatsko-ugarske krune pošto su ga pobunjenici zarobili, put za povratak Karla Roberta je bio otvoren. On će ipak pričekati čak dvije godine u Italiji na sigurnom da se stanje u državi riješi, kako bi od što više osoba bio prihvaćen za kralja. To će se dogoditi tek onda, kada je 15. lipnja 1309. po drugi put okrunjen za kralja u Ostrogonu. No, i ta druga krunidba izazvala je spor, budući da su velikaši tvrdili da čin krunidbe nije bio pravovaljan, jer se tražilo ispunjenje tri uvjeta za krunidbu: prvo, da se krunjenje izvrši ''krunom sv. Stjepana'', drugo da se obred krunidbe izvrši u Stolnom Biogradu, i treće, da ga izvrši ostrogonski nadbiskup.<ref>Šišić, Ferdo, Povijest Hrvata, Pregled povijesti hrvatskog naroda 600.-1526., prvi dio, str. 211.-212. dok će se na samu krunidbu čekati sve do 27. kolovoza 1310. godine. Kako niti ova krunidba nije darovalo potpuno državno jedinstvo, ubrzo dolazi do plemićkih buna koje osporavaju kraljevu vlast. Tek je treća krunidba, obavljena 27. kolovoza 1310. godine u Stolnom Biogradu, osigurala Karlu I. valjano pravo na vlast, ali ne i potpuni mir, jer su još uvijek neki ugarski velikaši odbijali priznati legitimitet Karlovoj vlasti, a Hrvatska je bila gotovo potpuno van kraljevske kontrole, priznavajući kralja tek nominalno.